Zloupotrebe u carini Republike Srpske 23/5/02 - 2002-05-23
Zvaničnici Republike Srpske potvrdili da je, zbog mogućih zloupotreba, suspendovano više od dvadeset carinka tog entiteta, a šteta se p
27 lica, uglavnom, radnika Uprave carina Republike Srpske, suspendovano je danas s posla zbog činjenice da su im se imena našla u izvještaju kancelarije za carinsku i fiskalnu pomoć-CAFAO, u vezi sa zlupotreba prilikom carinjenja roba. Potvrdio je ovo, danas u Banjaluci, premijer Republike Srpske, Mladen Ivanić, precizirajući da se procjenjuje da je na ovaj način entitetski budžet oštećen za oko 30 miliona maraka dok su osumnjičena lica ostvarila ličnu korist od oko 4 miliona konvertibilnih maraka. CAFAO smatra da su se ti kamioni obično carinili tako što se roba u njima procjenjivala na 20 ili 25 hiljada maraka, a po njihovom mišljenju u tim kamionima je bilo i robe, vrijedne, 200.000 maraka. Oni smatraju da je na takav način, od septembra prošle godine do danas, budžet Republike Srpske oštećen za negdje oko 30 miliona. Ivanić je naglasio da postoje indicije da su u ovim slučajevima učestvovali i pripadnici Državne granične službe i policije, koji su dobijali, određene novčane naknade jer su propuštali kamione s robom bez odgovarajuće zakonske procedure. S tim u vezi, danas se oglasio i potpredsjednik Republike Srpske, Dragan Čavić, koji je najavio detaljnu, policijsku istragu, o ovom slučaju. Mi želimo nezavisnu, nefriziranu istragu. Istragu koja će donijeti istinu, a nakon utvrđene istine otvoriće se pitanje da li postoji odgovornost rukovodstva Republičke Uprave carina. Inače, suspenzija većeg broja radnika carine uslijedila je nakon sinoćnje tajnovite, sjednice Vlade Republike Srpske, kojoj su prisustvovali i visoki predstavnik,Wolfgang Petritsch, te predstavnici organizacije CAFAO i antikorupcionog tima OHR-a. Danas je saopšteno da je formiran i posebni tim, koji će uz predstavnike lokalne policije činiti i predstavnici OHR-a koji bi trebao u narednih petnaest dana utvrditi, eventualne, konkretne, zloupotrebe u radu Uprave carina Republike Srpske. Za Glas Amerike iz Banjaluke, Dragan Stegić.